নিজস্ব সংবাদদাতা, বাঁশখালী ॥ বাংলাদেশে সনাতনী হিন্দু সম্প্রদায়ের বৃহৎ ধর্মীয় উৎসব দূর্গা পূজার আজ বুধবার মহাঅষ্টমী। এই দিনে চট্টগ্রামের বাঁশখালীর প্রত্যন্ত এলাকায় পূজা মন্ডপ পরিদর্শন করেন স্থানীয় সাংসদ মোস্তাফিজুর রহমান চৌধুরী এমপি। পরিদর্শনের সময় সাংসদের সাথে ছিলেন উপজেলা নির্বাহী কর্মকর্তা মোমেনা আক্তার, উপজেলা আওয়ামীলীগের সাধারণ সম্পাদক অধ্যাপক আবদুল গফুর, সাংগঠনিক সম্পাদক ও সাধনপুর ইউনিয়নের চেয়ারম্যান মহিউদ্দিন চৌধুরী খোকা, দপ্তর সম্পাদক শ্যামল দাশ, মুক্তিযোদ্ধা আবদুর রাজ্জাক, বাহারছড়া ইউনিয়নের চেয়ারম্যান ও উপজেলা যুবলীগের সভাপতি অধ্যাপক তাজুল ইসলাম, শেখেরখীল ইউনিয়নের চেয়ারম্যান মোহাম্মদ ইয়াছিনসহ আওয়ামীলীগ, যুবলীগ ও ছাত্রলীগের নেতাকর্মীরা এ সময় সাথে ছিলেন। পূজা মন্ডপ পরিদর্শনকালে এমপি মোস্তাফিজুর রহমান চৌধুরী বলেন, বর্তমান সরকার সকল সম্প্রদায়ের ধর্মীয় উৎসব যথাযোগ্য মর্যাদায় পালনে শতভাগ আন্তরিক। যার প্রেক্ষিতে বিপুল উৎসাহ উদ্দীপনার মাধ্যমে সারাদেশে দূর্গোৎসব অনুষ্ঠিত হচ্ছে। তিনি বাঁশখালীর সকল পূজা মন্ডপে সরকারি অনুদান প্রদান করেন।